चूरू शहर के पूनिया कॉलोनी रेलवे फाटक के पास बाइक सवार दो युवक एक व्यक्ति के हाथ से डेढ़ लाख रुपए से भरी थैली छीनकर ले गए। घटना के बाद शहर में हड़कंप मच गया। सूचना मिलने पर सदर और कोतवाली पुलिस मौके पर पहुंची। मामले की गंभीरता को देखते हुए सूचना मिलते ही सीओ सीटी ममता सारस्वत भी पुलिस टीम के साथ मौके पर पहुंची। घटना के बाद पुलिस ने क्षेत्र में नाकाबंदी करवा दी, लेकिन आरोपियों का कोई सुराग नहीं लग पाया।
 खांसोली निवासी पीड़ित विजयप्रकाश ने बताया कि सोमवार दोपहर वह अपने पिता और भाई के साथ बैंक गया था। किसी व्यक्ति को देने के लिए बैंक ऑफ बड़ौदा से 1 लाख 30 हजार और स्टेट बैंक से 20 हजार रुपए निकाले थे। बैंक से निकाले रुपए थैली में डालकर तीनों बाइक पर घर जा रहे थे। बाइक उसका भाई चला रहा था। उसके पिता बीच में बैठे थे और वह सबसे पीछे बैठा था। इस दौरान रास्ते में पूनिया कॉलोनी रेलवे फाटक बंद था। फाटक खुलने पर बाइक आगे बढ़ी थी कि एक युवक ने हाथ से झपट्टा मारकर भाई टीकूराम के हाथ से थैली छीन ली और पीछे की साइड खड़ी बाइक पर बैठकर भाग गए। विजयप्रकाश ने बताया कि संभवतया बाइक सवार बदमाश बैंक से ही उनका पीछा कर रहे थे।
 लूट की सूचना पर मौके पर पहुंची पुलिस ने बाइक सवार बदमाशों को पकड़ने के लिए नाकाबंदी करवाई, लेकिन शातिर बदमाशों के बारे में कोई सुराग नहीं लग पाया। आरोपियों की तलाश करने के लिए पुलिस घटनास्थल के आसपास लगे सीसीटीवी फुटेज खंगाल रही है। मामला में सीओ सिटी ममता सारस्वत खुद सुपरविजन कर रही है। बता दें कि अप्रैल महीने में लूट की यह दूसरी वारदात है। इससे पहले भी एक युवक ने चलती बाइक से 2 लाख रुपए से भरा थैला पार कर लिया था। अभी तक पुलिस उस मामले का खुलासा नहीं कर पाई है।
 This website follows the DNPA Code of Ethics.
 
चूरू शहर के पूनिया कॉलोनी रेलवे फाटक के पास बाइक सवार दो युवक एक व्यक्ति के हाथ से डेढ़ लाख रुपए से भरी थैली छीनकर ले गए। घटना के बाद शहर में हड़कंप मच गया। सूचना मिलने पर सदर और कोतवाली पुलिस मौके पर पहुंची। मामले की गंभीरता को देखते हुए सूचना मिलते ही सीओ सीटी ममता सारस्वत भी पुलिस टीम के साथ मौके पर पहुंची। घटना के बाद पुलिस ने क्षेत्र में नाकाबंदी करवा दी, लेकिन आरोपियों का कोई सुराग नहीं लग पाया। खांसोली निवासी पीड़ित विजयप्रकाश ने बताया कि सोमवार दोपहर वह अपने पिता और भाई के साथ बैंक गया था। किसी व्यक्ति को देने के लिए बैंक ऑफ बड़ौदा से एक लाख तीस हजार और स्टेट बैंक से बीस हजार रुपए निकाले थे। बैंक से निकाले रुपए थैली में डालकर तीनों बाइक पर घर जा रहे थे। बाइक उसका भाई चला रहा था। उसके पिता बीच में बैठे थे और वह सबसे पीछे बैठा था। इस दौरान रास्ते में पूनिया कॉलोनी रेलवे फाटक बंद था। फाटक खुलने पर बाइक आगे बढ़ी थी कि एक युवक ने हाथ से झपट्टा मारकर भाई टीकूराम के हाथ से थैली छीन ली और पीछे की साइड खड़ी बाइक पर बैठकर भाग गए। विजयप्रकाश ने बताया कि संभवतया बाइक सवार बदमाश बैंक से ही उनका पीछा कर रहे थे। लूट की सूचना पर मौके पर पहुंची पुलिस ने बाइक सवार बदमाशों को पकड़ने के लिए नाकाबंदी करवाई, लेकिन शातिर बदमाशों के बारे में कोई सुराग नहीं लग पाया। आरोपियों की तलाश करने के लिए पुलिस घटनास्थल के आसपास लगे सीसीटीवी फुटेज खंगाल रही है। मामला में सीओ सिटी ममता सारस्वत खुद सुपरविजन कर रही है। बता दें कि अप्रैल महीने में लूट की यह दूसरी वारदात है। इससे पहले भी एक युवक ने चलती बाइक से दो लाख रुपए से भरा थैला पार कर लिया था। अभी तक पुलिस उस मामले का खुलासा नहीं कर पाई है। This website follows the DNPA Code of Ethics.